ભારતીય શૂટરોએ કોમનવેલ્થ ગેમ્સમાં ડ્રીમ રન જારી રાખતાં આજે વધુ એક ગોલ્ડ અને બે બ્રોન્ઝ મેડલ જીત્યા હતા. ભારતની શ્રેયસી સિંઘે ડબલ ટ્રેપ શૂટિંગમાં ગોલ્ડ મેડલ જીત્યો હતો. જ્યારે ઓમ મીઠારવાલ અને અંકુર મિત્તલે અનુક્રમે ૫૦ મીટર પિસ્તોલની અને ડબલ ટ્રેપ શૂટિંગની ઈવેન્ટમાં બ્રોન્ઝ મેડલ જીત્યા હતા. ૧૦ મીટર એર પિસ્તોલમાં ગોલ્ડ જીતી ચુકેલા ભારતના જીતુ રાઈને ગેમ્સનો બીજો મેડલ જીતવાની તક હતી, પણ તે ફાઈનલમાં સાતત્ય જાળવી શક્યો નહતો અને મેડલ જીતી શક્યો નહતો. ઓમ મીઠારવાલનો આ બીજો બ્રોન્ઝ મેડલ છે. તેણે અગાઉ ૧૦ મીટર એર પિસ્તોલ ઈવેન્ટમાં પણ બ્રોન્ઝ જીત્યો હતો